

**Нұра, Ақтоғай, Қарқаралы, Шет аудандарының кейбір ауылдық округтерін қайта атау туралы**

Бірлескен Қарағанды облысының әкімдігінің 2006 жылғы 5 қыркүйектегі N 19/17 қаулысы және Қарағанды облыстық мәслихатының XXIII сессиясының 2006 жылғы 5 қазандағы N 351 шешімі. Қарағанды облысының әділет Департаментінде 2006 жылғы 14 қазанда N 1819 тіркелді

      
"Қазақстан Республикасындағы жергілікті мемлекеттік басқару туралы" 2001 жылғы 23 қаңтардағы N 148, "Қазақстан Республикасының әкімшілік-аумақтық құрылысы туралы " 1993 жылғы 8 желтоқсандағы N 2572-ХІІ Қазақстан Республикасы Заңдарына сәйкес, Нұра, Ақтоғай, Қарқаралы, Шет аудандарының өкілді және атқарушы органдарының бірлескен шешімінің негізінде, Қарағанды облысының әкімдігі **ҚАУЛЫ ЕТЕДІ** және Қарағанды облыстық мәслихаты **ШЕШІМ ЕТТІ:**  
      
1. Қарағанды облысының келесі аудандарының ауылдық округтері қайта аталсын:  
      1) Нұра ауданы бойынша:  
      Ивановка ауылы Кәрім Мыңбаев ауылы болып;  
      2) Ақтоғай ауданы бойынша:  
      Қуаныш ауылдық округі Қараменде би ауылдық округі болып;  
      Киров ауылдық округі Жидебай ауылдық округі болып;  
      Аманкелді ауылдық округі Шабанбай би ауылдық округі болып;  
      Ақши ауылдық округі Кежек ауылдық округі болып;  
      Озерное ауылы Шашубай кенті болып;  
      Жаңаорталық ауылы Нарманбет ауылы болып;  
      3) Қарқаралы ауданы бойынша:  
      Ақжол ауылдық округі Мартбек Мамыраев ауылдық округі болып;  
      Арқалық ауылдық округі Тәттімбет ауылдық округі болып;  
      Сартау ауылдық округі Нығмет Нұрмақов ауылдық округі болып;  
      Комсомол ауылдық округі Балқантау ауылдық округі болып;  
      Балықтыкөл ауылдық округі Қоянды ауылдық округі болып;  
      Айрық ауылдық округі Мәди ауылдық округі болып.  
      4) Шет ауданы бойынша:  
      Ақшатау ауылы Жарылғап батыр ауылы болып.  
      
2. Осы облыс әкімдігі мен облыстық мәслихаттың бірлескен қаулысы мен шешімін бақылау облыс әкімінің орынбасары С.З. Қанаевқа және облыстық мәслихаттың әлеуметтік - мәдени даму және халықты әлеуметтік қорғау жөніндегі тұрақты комиссиясына (С.М. Әдекенов) жүктелсін.  
      
3. Осы бірлескен қаулы мен шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

*Қарағанды облысының әкімі                  Н. Нығматулин*

*Облыстық мәслихаттың*  
*ХХІІІ сессиясының төрағасы                 Ш. Мамалинов*

*Облыстық мәслихаттың хатшысы               Қ. Медиев*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК